La Generalitat reclama a l'Estat 688 milions d'euros per l'increment d'efectius dels Mossos d'Esquadra des del 2009
El conseller de Justícia, Carles Mundó, ha reclamat a l'Estat que ingressi a la Generalitat 688 milions d'euros per finançar l'increment d'efectius dels Mossos d'Esquadra des del 2009. Mundó, que representa Catalunya en la reunió del Consell de Política Fiscal i Financera (CPFF), ha assegurat que és un 'deute reconegut' pel Ministeri d'Interior i que es va posar sobre la taula a la darrera reunió de la junta de seguretat, celebrada a principis de juliol a Barcelona. Com que aquesta junta no es reunia des del 2009, aquesta partida correspon als diners que Catalunya ha deixat d'ingressar en aquest període tot i fer front a les competències en seguretat. 'Demanem que s'ingressin al Pressupost de la Generalitat, són diners que es deuen a Catalunya', ha manifestat abans de començar la reunió.
Quants diners reclama Mundó a l'Estat?
688 milions d'euros